Fnat vejledning :

**Hvad er fnat?**

* Fnat er en smitsom infektion med fnatmiden og en meget kløende hudlidelse, som ses med stigende hyppighed
* Tidligere tiders opfattelse af, at smitte kun fandt sted, hvis man lå under samme dyne, holder ikke i dag.
* Fnat kan brede sig som en løbeild hvor mange børn og unge er samlet og tæt på hinanden – som i børnehaver og skoler.
* Fnatmiden, dens afføring og æg stimulerer vores immunforsvar til at gå til angreb og dermed forårsage intens kløe.

**Smittemåde**

* Fnat overføres, når befrugtede hunmider gnaver sig ind i huden og danner små gange. I disse gange lægges æg, hvorefter hunmiden dør.
* Der går cirka tre uger fra æggene er lagt til de er udklækkede, og en ny generation af fnatmider bliver i stand til at formere sig.
* Man får typisk først symptomer 2-3 uger efter smitten.
* Der skal tæt kropskontakt til for at overføre smitten.

**Symptomer**

* Der går også tre uger fra man er blevet smittet, til kløen begynder. Den kan være så ubehagelig, at den smittede ligefrem kradser huden til blods.
* Fnatmiderne har deres foretrukne angrebsområder. Det er fingre, håndled, armhuler, huden omkring navlen og på brystvorterne hos kvinderne.
* Hos mænd er små vandblærer (papler) på penis et næsten sikkert tegn på fnat.
* Der hvor miderne slår sig ned, er kløen mest intens.
* Fnatmiden elsker varme, derfor er kløen ofte til at overskue i dagtiden, men om natten når man er krøbet under dynen vågner miderne og går i gang med at rumstere, og kløen kan blive fuldstændig uudholdelig.

**Behandling**

* Fnat forsvinder ikke af sig selv.Hvis man ikke bliver behandlet, er der risiko for, at der udvikles eksem og anden kronisk hudsygdom.
* Hvis man selv er klar over, at det drejer sig om fnat, eller hvis lægen har stillet diagnosen, er behandlingen enkelt og effektiv.
* Midlet mod fnat hedder “NIX”
	+ Midler til behandling af fnat fås i håndkøb.
	+ Følg brugsanvisningen ganske nøje.
	+ Nix creme 5% ((Permetrin)( håndkøb)) indsmøres på alle områder af krop og ekstremiteter fra kæberanden og nedefter.
		- Hos børn under 3 år behandles også ansigt og hårbund med creme.
		- Man underlader at smøre øjenomgivelserne
	+ Midlet indgnides især omhygge­ligt mellem fingre og tæer, under neglene, i armhulerne, ved nav­len, i skridtet og omkring ende­tarmen.
	+ Der bør gives hjælp til fuldstændig indsmøring af ryg­gen.
	+ Indsmøringen foretages bedst om aftenen med afvask­ning efter 8-12 timer.
	+ Hvis der vaskes hænder i perioden skal der genpåføres Nix.
		- Hos voksne og børn > 12 år bruges 1/1 tube Nix per behandling
		- Hos børn 6 – 12 år bruges ca ½ tube Nix
		- Børn under 6 år bruges 1/4 tube Nix.
	+ Tætte kontakter i familien eller institutionen behandles.
	+ **Kuren gentages efter 7 dage.**
	+ Der ses sjældent bivirkninger.
* Rengøring og vask
	+ Sengelin­ned og det tøj som pa­tienten har båret i ugen før kuren vaskes ved 60 grader.
	+ Tøjet kan også renses eller henstilles i lukket pose i 3 -7 døgn.
* Familiebehandling
	+ Ved behandling af fnat er det vigtigt, at hele familien bliver behandlet samtidig. Ellers er der risiko for, at fnatmiderne kommer igen efter to-tre uger, fordi de har levet videre hos enkelte i familien, og derefter smitter de andre endnu engang.
* Fortsat kløe i op til 6 uger
	+ Selvom man er behandlet korrekt for fnat og alle mider er døde vil immunforsvaret fortsat reagere på miderester etc.
	+ Kløen vil derfor typisk fortsætte i uger indtil hudlagene med miderne er afstødte.
	+ De døde mider forbliver i huden indtil de helt naturligt afstødes og det er selve miden immunforsvaret reagerer på.
	+ Lægen kan supplere behandlingen med en steroidcreme der virker mod kløen
	+ Antihistaminer kan også dæmpe kløen.

**Forebyggelse af smitte**

* Undgå tæt hudkontakt med smittede personer
* Undgå at dele håndklæder, tøj eller sengetøj med smittede personer
* Støvsug senge og møbler med betræk/polstring og rengør hjemmet med almindelige rengøringsmidler
* Vask tøj, sengetøj og håndklæder ved 60 grader
* Alternativt henstand af tøj eller stofmøbler ved min. 25 grader og lav luftfugtighed i 3 døgn eller ved lavere temperaturer eller høj luftfugtighed henstand i 1 uge

**Information**

* Tænk på hvem man har haft besøg af eller besøgt i de sidste tre uger, giv besked om, at de eventuelt kan være smittede.
* Giv også besked til børnenes klasselærere eller børnehaven. Det er vigtigt at træffe de fornødne forholdsregler, inden alt for mange børn når at blive smittet.
* Barnet – der er sat i behandling – må blive passet 8 – 12 timer efter påbegyndt kur.
* Der er ikke grund til sygemelding

**Hvor længe varer kløen?**

* Selv om fnatmider er udryddet ved behandlingen, er det helt almindeligt, at kløen fortsætter i 2-3 uger efter endt behandling.
* Hvis kløen er meget generende kan man smøre med binyrebarkhormon i en kort periode. Spørg din læge.

**Hvis behandlingen svigter**

Kan din læge sætte dig i behandling med tabletter, der indeholder ivermectin og svovlvaselin.

**Svovlvaselin 6%**

* Behandlingen skal gentages 3 dage i træk.
* Om aftenen
	+ Du skal gå i bad og derefter smøre salven på tør hud.
	+ Klip neglene korte, så huden under neglene kan smøres med salve.
	+ Salven skal smøres omhyggeligt på hele kroppen også ansigt og hårbund så vidt muligt. Pas dog på ikke at behandle huden omkring øjne og mund.
	+ Vær særlig omhyggelig ved fingre, tæer, under arme, i navle og kønsdelene.
	+ **Salven skal sidde på i 24 timer**
	+ Når du vasker hænder i løbet af de 24 timer, skal du smøre hænderne med Svovlvaseline igen.
	+ Alle medlemmer af husstanden skal behandles samtidig for at undgå at smitte hinanden.
* Næste morgen
	+ Tøj, håndklæder, sengelinned, viskestykker og karklude vaskes ved minimum 60 grader.
	+ Tåler tøjet ikke vask ved 60 grader, kan det stå isoleret i en plastikpose i 72 timer eller det kan lægges i dybfryser i 1 døgn.
	+ Sko skal også stå isoleret i en plastikpose i 72 timer eller lægges i dybfryser i 1 døgn.
	+ Støvsug senge og møbler med betræk/polstring, og rengør hjemmet med almindelige rengøringsmidler.
	+ Husk overtøj, tæpper, puder mm.
	+ Gå i bad og vask håret og kroppen grundigt 1 gang i døgnet, så salven når at sidde på i 24 timer.
	+ Du skal tage rent tøj på
	+ Miden vil dø efter 2-4 døgn uden kontakt med hud.
* **Behandlingen skal gentages 3 dage i træk.**

**Bivirkninger**

* I sjældne tilfælde kan cremen give eksem.

**Graviditet og amning**

* Du må gerne blive gravid og amme, mens du behandles med Svovlvaseline.